**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Στο πακέτο εργασίας 3 (WP3), παραδοτέο D3.2.1, στην κατηγορία "External Expertise and Services" προβλέπεται "Event Organisation". Το συνολικό κόστος ανέρχεται στα 40.000€.**

Αναλυτικά, προβλέπονται τα εξής:

«Οργάνωση Πενθήμερου Σεμιναρίου»/ "Multiday Theory & Practice Classes"

Ο ανάδοχος καλείται να αναλάβει την οργάνωση-υποστήριξη πενθήμερου εκπαιδευτικού σεμιναρίου με την ακόλουθη περιγραφή. Το σεμινάριο θα γίνει την περίοδο Οκτωβρίου με ημέρα έναρξης Δευτέρα και λήξης Παρασκευή σε ημερομηνία που θα καθοριστεί σε συνεννόηση με την ομάδα του έργου κατά το δεύτερο ήμισυ του μήνα. Περιλαμβάνει εκπαιδευτικές επισκέψεις με επιτόπιες ενημερωτικές διαλέξεις, παρουσιάσεις και ξεναγήσεις από ειδικό επιστημονικό προσωπικό, σε αρχαιολογικούς τόπους, και ειδικά σε αρχαία θέατρα στις τέσσερις Περιφερειακές Ενότητες της Ηπείρου. Ιδιαίτερα, οι τέσσερις πρώτες ημέρες απευθύνονται, ως επί το πλείστον, σε φοιτητές και σπουδαστές, ενώ η τελευταία απευθύνεται στο ευρύ κοινό. Κάθε ημέρα του σεμιναρίου προβλέπονται έξι με οκτώ ώρες εκπαιδευτικών δραστηριοτήτων. Το πρωί (των τεσσάρων πρώτων ημερών) προβλέπονται οι παραπάνω εκπαιδευτικές επισκέψεις (ενδεικτικά: Θέατρο Δωδώνης στα Ιωάννινα, Θέατρο Γιτάνων στη Θεσπρωτία, Θέατρο Αμβρακίας στην Άρτα, Θέατρο Νικόπολης στην Πρέβεζα), ενώ το απόγευμα, οι συμμετέχοντες θα συγκεντρώνονται στα Ιωάννινα για σεμιναριακές δραστηριότητες και διαλέξεις. Το Σεμινάριο προβλέπει την πρόσκληση τριών διακεκριμένων ομιλητών και τη συμμετοχή σαράντα πέντε (45) φοιτητών, η επιλογή των οποίων θα γίνει από την επιστημονική ομάδα του i-thea και έπειτα από ανοικτή πρόσκληση στα ελληνικά πανεπιστήμια (υπολογίζονται 30 εκτός Ιωαννίνων). Η τελευταία ημέρα του σεμιναρίου προβλέπει καθοδηγούμενη ξενάγηση στα Ιωάννινα καθώς και διαλέξεις από προσκεκλημένους ειδικούς πάνω στα αρχαία θέατρα, αρχιτέκτονες και αρχαιολόγους, πολιτιστικούς διαχειριστές κ.λπ.

Ο ανάδοχος αναλαμβάνει την πλήρη κάλυψη και οργάνωση της παραπάνω δράσης, σε άμεση συνεννόηση με την επιστημονική ομάδα του έργου από το Πανεπιστήμιο Ιωαννίνων. Στα σχετικά κόστη συμπεριλαμβάνονται: μεταφορικά έξοδα και φιλοξενία (ξενοδοχείο 4\* και πλήρης σίτιση) προσκεκλημένων ομιλητών, μεταφορικά έξοδα και φιλοξενία (ξενοδοχείο 3\* και πλήρης σίτιση) συμμετεχόντων φοιτητών (έως και 30 εκτός Ιωαννίνων), ενοικίαση κατάλληλου/ων χώρου/ων για τις σεμιναριακές δραστηριότητες και διαλέξεις, εισιτήρια αρχαιολογικών χώρων (όπου προβλέπεται), οπτικο-ακουστική κάλυψη και live-feed προβολή στα κοινωνικά δίκτυα του έργου, τήρηση πρακτικών για την εξυπηρέτηση της σύνταξης – έκδοσης τόμου πρακτικών του σεμιναρίου (ενδεικτικό περιεχόμενο: εισηγήσεις προσκεκλημένων και λοιπών ομιλητών, εικονογραφικό υλικό σχετικό με το περιεχόμενο του σεμιναρίου) η οποία προβλέπεται σε άλλο παραδοτέο του έργου.

Εξασφάλιση ειδικής ψηφιακής πλατφόρμα, με μοντέρνα και λειτουργική όψη και περιεχόμενο, για προβολή των απογευματινών διαλέξεων διαδικτυακά εφόσον αυτό κριθεί απαραίτητο λόγω επιδημιολογικής κατάστασης με δυνατότητα συμμετοχής εξ’ αποστάσεως και προσκεκλημένων καθηγητών για παράδοση ομιλίας. Η πλατφόρμα θα πρέπει να είναι συμβατή για προβολή μέσω υπολογιστή, tablet και κινητό τηλέφωνο (smartphone). Θα πρέπει επίσης να διαθέτει σύστημα καταμέτρησης ωρών και πιστοποίησης παρακολούθησης για όποιον συμμετέχει διαδικτυακά.

Πιο αναλυτικά:

α. ως προς τα μεταφορικά έξοδα των προσκεκλημένων ομιλητών προβλέπεται η κάλυψη των εξόδων αεροπορικής ή οδικής (με ΙΧΕ) μετακίνησης με ενδεικτικό μέγιστο ύψος ανά άτομο τα 350 ευρώ.

β. ως προς τα μεταφορικά έξοδα των φοιτητών προβλέπεται η μεταφορά τους είτε με τις δημόσιες συγκοινωνίες (ΚΤΕΛ) είτε με την μίσθωση λεωφορείου από και προς την Αθήνα και τη Θεσσαλονίκη.

γ. ως προς τη φιλοξενία των προσκεκλημένων ομιλητών προβλέπεται η διαμονή τους σε ξενοδοχείο τουλάχιστον 4 \* με πρωινό σε απόσταση όχι μεγαλύτερη από 1.5 χλμ από το κέντρο της πόλης (Περιφέρεια Ηπείρου)

δ. ως προς τη φιλοξενία των φοιτητών προβλέπεται η διαμονή τους σε ξενοδοχείο τουλάχιστον 3\* με πρωινό σε απόσταση όχι μεγαλύτερη από 1.5 χλμ από το κέντρο της πόλης (Περιφέρεια Ηπείρου).

ε. ως προς την σίτιση των προσκεκλημένων ομιλητών και των φοιτητών προβλέπεται η παροχή γεύματος και δείπνου καθόλες τις μέρες του σεμιναρίου. Κατά τις ώρες του σεμιναρίου προβλέπεται η παροχή καφέ, χυμών και κερασμάτων (γλυκών και αλμυρών)

στ. ως προς τις μετακινήσεις κατά τη διάρκεια του προγράμματος υπολογίζονται 4 ημερήσιες επισκέψεις με λεωφορείο 50 θέσεων σε αρχαιολογικούς τόπους, και ειδικά σε αρχαία θέατρα στις τέσσερις Περιφερειακές Ενότητες της Ηπείρου: (ενδεικτικά: Θέατρο Δωδώνης στα Ιωάννινα, Θέατρο Γιτάνων στη Θεσπρωτία, Θέατρο Αμβρακίας στην Άρτα, Θέατρο Νικόπολης στην Πρέβεζα)

ζ. ως προς την τεχνική υποστήριξη που θα απαιτηθεί για τις διαλέξεις υπολογίζεται για 5 ημέρες από Δευτέρα έως Παρασκευή για περίπου 4ώρες/ημέρα κα προβλέπεται η εξασφάλιση:

Οπτικοακουστικής κάλυψης με ένα τεχνικό συνεχή παρουσία και ένα βοηθό, data-projector, laptop, laser pointer, μικροφωνική εγκατάσταση με ένα μικρόφωνο αναλογίου, 2 επιτραπέζια και 1 φορητό μικρόφωνο για ερωτήσεις, ενισχυτής ήχου και κατάλληλο αριθμό ηχείων ανάλογα με την αίθουσα που θα εξασφαλισθεί. Δυνατότητα ζωντανής αναμετάδοσης των διαλέξεων για 5 ημέρες σε περίπτωση που αυτό κριθεί αναγκαίο λόγω επιδημιολογικής κατάστασης με δυνατότητα συμμετοχής εξ’ αποστάσεως και προσκεκλημένων καθηγητών για παράδοση ομιλίας/διάλεξης. Μαγνητοσκόπηση και αποθήκευση του υλικού για παρακολούθηση σε δεύτερο χρόνο.

**Στο πακέτο εργασίας 2 (WP2), περιέχεται το παραδοτέο D2.2.1, στην κατηγορία "External Expertise and Services" και αφορά σε "Event Organisation". Το συνολικό κόστος ανέρχεται στα 6.000€.**

Αναλυτικά, προβλέπεται η έκδοση τόμου πρακτικών του πενθήμερου σεμιναρίου με κωδικό παραδοτέου D3.2.1 με ενδεικτικό περιεχόμενο τις εισηγήσεις προσκεκλημένων και λοιπών ομιλητών, εικονογραφικό υλικό σχετικό με το περιεχόμενο του σεμιναρίου και εργασιών που θα εκπονηθούν κατά τη διάρκειά του, σύμφωνα με τις οδηγίες των επιμελητών της έκδοσης από την ομάδα έργου του Πανεπιστημίου Ιωαννίνων και του Επιστημονικά Υπευθύνου. Ενδεικτικό μέγεθος της έκδοσης 100 σελίδες, σε χαρτί velvet ή άλλο αντίστοιχο που θα συμφωνηθεί με τους επιμελητές. Προβλέπεται η εκτύπωση 200 συνολικά αντίτυπων. Αντίτυπα της έκδοσης θα διανεμηθούν στους εταίρους του έργου, βιβλιοθήκες, πολιτιστικούς και αυτοδιοικητικούς οργανισμούς ως εργαλείο διάχυσης των επιστημονικών και εκπαιδευτικών αποτελεσμάτων του παραπάνω σεμιναρίου ("Multiday Theory & Practice Classes").

Η ανάθεση περιλαμβάνει τον γραφιστικό σχεδιασμό και επιμέλεια της έκδοσης, την μετάφραση από τα ελληνικά στα αγγλικά και την εκτύπωση, βιβλιοδεσία και εν γένει παραγωγή του τόμου.

**ΕΠΙΠΛΕΟΝ ΟΡΟΙ**

Οι υποψήφιοι ανάδοχοι θα πρέπει:

α) Να είναι επαγγελματίες διοργανωτές συνεδρίων (Professional Congress Organizers – PCO) ή φυσικά και νομικά πρόσωπα, καθώς και σωματεία και ενώσεις προσώπων που στους καταστατικούς σκοπούς τους περιέχουν τον όρο «Οργάνωση Συνεδρίων»

β) Να ασκούν επαγγελματική δραστηριότητα συναφή με το αντικείμενο του προκηρυσσόμενου έργου (ΚΑΔ εφορίας)

**ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «i-Thea - Ολοκληρωμένες Προσεγγίσεις για την Προώθηση της Πολιτιστικής Κληρονομιάς: Η Διαδρομή των Αρχαίων Θεάτρων και Χώρων ως Επώνυμος Προορισμός», με κωδικό Επιτροπής Ερευνών «82661» και κωδικό MIS «5041486».

Το έργο έχει ενταχθεί στο ΕΣΠΑ 2014-2020 - ΠΡΟΓΡΑΜΜΑ ΔΙΑΣΥΝΟΡΙΑΚΗΣ ΣΥΝΕΡΓΑΣΙΑΣ «INTERREG - IPA CBC GREECE - ALBANIA 2014-2020» που συγχρηματοδοτείται από την Ευρωπαϊκή Ένωση (85%) και από εθνικούς πόρους των χωρών που συμμετέχουν στο πρόγραμμα (15%) (ΑΡΙΘ. ΕΝΑΡΙΘ. ΕΡΓΟΥ 2019ΕΠ51860020).

Η εν λόγω Προμήθεια κατατάσσεται στους ακόλουθους κωδικούς του Κοινού Λεξιλογίου δημοσίων συμβάσεων (CPV): 80522000-9 & 22140000-3.

Η εκτιμώμενη καθαρή αξία της σύμβασης ανέρχεται στο ποσό των **37.096,77€** ήτοι συνολικής αξίας **46.000,00€** συμπεριλαμβανομένου ΦΠΑ.

**Η παρούσα σύμβαση υποδιαιρείται στα παρακάτω τμήματα:**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΠΑΚΕΤΟ ΕΡΓΑΣΙΑΣ** | **ΠΑΡΑΔΟΤΕΟ** | **ΠΕΡΙΓΡΑΦΗ ΤΜΗΜΑΤΟΣ** | **ΣΥΝΟΛΙΚΟ** | **ΚΑΘΑΡΟ** | **ΦΠΑ (24%)** |
| **1** | **3** | **D3.2.1** | **ΟΡΓΑΝΩΣΗ ΠΕΝΘΗΜΕΡΟΥ ΣΕΜΙΝΑΡΙΟΥ** | **40.000.00€** | **32.258,06€** | **7.741,94€** |
| **2** | **2** | **D2.2.1** | **ΕΚΔΟΣΗ ΤΟΜΟΥ ΠΡΑΚΤΙΚΩΝ ΤΟΥ ΠΕΝΘΗΜΕΡΟΥ ΣΕΜΙΝΑΡΙΟΥ** | **6.000,00€** | **4.838,71€** | **1.161,29€** |
| **ΣΥΝΟΛΟ:** | | | | **46.000,00€** | **37.096,77€** | **8.903,23€** |

**Η διάρκεια της σύμβασης ορίζεται σε δύο (2) μήνες, από την ημερομηνία υπογραφής της σύμβασης, ή το αργότερο μέχρι τη λήξη του φυσικού αντικειμένου του έργου.**

O Συντάξας των Τεχνικών Προδιαγραφών

Αναπληρωτής Καθηγητής ‘Αγγελος Παπαγεωργίου

Τμήμα Αρχιτεκτόνων Μηχανικών

Πανεπιστήμιο Ιωαννίνων